open-index/open-wikipedia-markdown huggingface dataset:
Forest Green Rovers FC

**Forest Green Rovers FC** (Spëtznumm *The Green*) ass en englesche Foussballveräin an der Stad Nailsworth am Gloucestershire. An der Saison 2024/25 spillt déi 1. Härenekipp an der National League, der fënnefthéchster Spillklass am englesche Liga System. De Veräi spillt seng Heemspiller um New Lawn. Et ass den éischte vegane Foussballveräin

De Veräi gouf 1890 gegrënnt an huet ëmmer an den nidderege Lige gespillt. D'2021/2022 hu si d'Football League Two op der éischter Plaz ofgeschloss. No der Saison 2022/23 si si awer direkt erëm aus der Football League One ofgestigen, als Tabelleleschten. 2023/24 hu si se déi lescht an der Football League Two, a spille vun 2024/25 un, an der Football Conference.
2000 stoung de Veräin am 2. Tour vum FA Cup, wat bis ewell déi bescht Performance ass.

## Nohaltegkeet a Veganismus
Zanter 2013 kritt een op de Matcher kee Fleesch méi z'iessen; an der Buvette vum Veräin kritt een Tofu-Wirschtecher a vegane Béier.

D'Trikoten an d'Schinnebeenschouner vum Veräin sinn aus Bambus amplaz aus Konschtstoff. Fir de Wues vum *New Lawn* gi keng Pestizide benotzt, an d'Méimaschinn leeft mat Solarenergie.

## Um Spaweck
 Websäit vu Forest Green Rovers FC
Lumen (Film)

***Lumen*** ass e lëtzebuergesch-däitsche Kuerzfilm aus dem Joer 2006.

En hat de 17. Januar 2007 um Filmfestival Max Ophüls Preis seng Weltpremière, an den 3. Mee 2007 seng Lëtzebuerger Première am Kino Utopia.

## Ëm wat geet et am Film?
Lumen erzielt d'Geschicht vun enger jonker Fra, déi eng schwéierer Liichtallergie huet, a gezwongen ass, an engem däischteren Haus ze liewen.

D'Franka lieft mat hirem Papp an hirer grousser Schwëster an dem gemeinsamen Familljenhaus - e Liewe voller Léift, Respekt, a Gebuergenheet, dat et hir méiglech mécht, sech mat hirer schwéierer Krankheet ofzefannen.

Mä mam Doud vum Papp schéngt sech alles z'änneren. D'Haus ass fir déi zwou Diechter ze grouss an ze deier. Dofir entscheet déi grouss Schwëster, d'Haus ze verkafen a mat hirem Frënd, der Franka hirem Dokter, zesummen ze wunnen. Fir d'Franka géif eng Welt zesummebriechen, well domat géif si alles verléiere wat hir an hirem Liewen Halt gouf. D'Franka ass fest decidéiert, alles ze maachen, fir hir Schwëster vum Plang, d'Haus ze verkafen, ewechzebrengen - och wa se dofir Sacrificer aktzeptéiere muss...

## Produktioun
*Lumen* gouf vun der Lucil Film s.à r.l. produzéiert, a Koproduktioun mam Bayeresche Rundfunk, mat der Ënnerstëtzung vum Lëtzebuerger Filmfong an dem däitsche Bundesbeauftragten fir Kultur a Medien.

De Film ass am Cinemascope gedréit.

## Präisser
De Kameramann Stefan Linn kritt de 2007 fir *Lumen* den Däitsche Kamerapräis an der Kategorie "Kuerzfilm".
Crawley Town FC

**Crawley Town FC** (Spëtznumm *Red Devils*) ass en englesche Foussballveräin an der Stad Crawley am West Sussex. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am Broadfield Stadium.

De Veräin ass 1896 gegrënnt ginn an huet ëmmer an nidderegen Divisioune gespillt. 1991 stoung de Veräin an der 3. Ronn vum FA Cup, wat bis ewell déi bescht Performance ass.

## Um Spaweck

* Websäit vum Crawley Town F.C.
Ebbsfleet United FC

**Ebbsfleet United FC** (Spëtznumm *The Fleet*) ass en englesche Foussballveräin am Kent, dee bis Mëtt 2007 *Gravesend & Northfleet FC* geheescht huet. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am Stonebridge Road Stadion zu Northfleet.

De Veräin ass 1946 gegrënnt ginn am huet ëmmer an nidderegen Divisioune gespillt.

## Um Spaweck
* Offiziell Websäit vun Ebbsfleet United F.C.
* MyFootballClub.co.uk
Aldershot Town FC

**Aldershot Town FC** (Spëtznumm *The Shots*) ass en englesche Foussballveräin an der Stad Aldershot am Hampshire. An der Saison 2008/09 spillt déi 1. Härenekipp an der Football League Two, der véierthéchster Spillklass am englesche Liga System, dest nodeem si um Enn vun der Saison 2007/08 aus der Football Conference opgestige sinn. De Veräi spillt seng Heemspiller am Recreation Ground Stadion.

De Veräin ass 1926 als *Aldershot FC* gegrënnt ginn an ass no enger Faillite 1992 ënner dem haitegen Numm reforméiert ginn. De Veräin ass zanterhier fënnefmol opgestige bis an d'Football League Two. 2007 stoung de Veräin an der 3. Ronn vum FA Cup, wat bis ewell déi bescht Performance ass.

## Um Spaweck
 Offiziell Websäit vun Aldershot Town FC
Cambridge United FC

**Cambridge United FC** (Spëtznumm *The U's*) ass en englesche Foussballveräin an der Stad Cambridge am Cambridgeshire. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am Abbey Stadium.

De Veräin ass 1912 ënner dem Numm *Abbey United* gegrënnt ginn. 1992 war de Veräin op der 5. Plaz an der *Second Division*, deemools der zweethéchster Spillklass am englesche Foussball. 1990 an 1991 stoung de Veräin an der Véierelsfinall vum FA Cup, wat bis ewell déi bescht Performance ass.

## Um Spaweck

 Offiziell Websäit vu Cambridge United FC
Sombrero-Galaxie

D**'Sombrero-Galaxie** ass eng Spiralgalaxie am Stärebild Virgo a gëtt als *[[Edge-On-Galaxie|edge-on]]* bezeechent, well se eng héich schréi Lag huet (Inklinatioun, am Extremfall 90°) an dofir „vun der Säit“ gesi gëtt. Astronome kënne bei Edge-On-Galaxien zwar d'Spiraläerm net gutt genuch gesinn, fir se ze studéieren, dofir ass awer d'Bestëmmung vum Rotatiounsbou méiglech. De Géigendeel vun Edge-On-Galaxië si Face-On-Galaxien, déi an der Dropsiicht gesi ginn.

D'Sombrero-Galaxie huet am New General Catalogue d'Nummer NGC 4594 an am Messier-Katalog Nummer **M 104**.

## Beispiller fir Edge-On-Galaxien
* Walgalaxie
* NGC 891

## Kuckt och

## Um Spaweck
Wëllem II. vun Holland

De **Wëllem II. vun Holland** (*Willem van Oranje-Nassau*), gebuer de 6. Dezember 1792 zu Den Haag, a gestuerwen de 17. Mäerz 1849 zu Tilburg, war vun 1840 bis 1849 Kinnek vun Holland a Groussherzog vu Lëtzebuerg.

Hie war de Jong vum Wëllem I. an der Wilhelmina vu Preisen.

Hien huet sech 1816 mat der Groussherzogin Anna Pavlovna vu Russland bestuet.

D'Koppel hat véier Kanner:

* Wëllem III. vun Holland
* Alexander vun Oranien-Nassau (1818-1848)
* Henri vun Oranien-Nassau (1820-1879). Hien huet sech 1853 mat der Amelia vu Sachsen-Weimar bestuet, an no där hirem Doud huet e sech 1878 mat der Maria vu Preise bestuet.
* Sophie vun Oranien-Nassau (1824-1897). Si huet sech 1842 mat dem Charel-Alexander vu Sachsen-Weimar-Eisenach (1818-1901) bestuet.

## Biographie
Hie war Offizéier an der brittescher Arméi a war wärend de Kricher géint den Napoléon am Spuenesche Krich als Aide de camp vum Wellington dobäi. 1813 goung hien an Holland zeréck an hat de Kommando vun der hollännescher Arméi fir géint den Napoléon wärend de Cent Jours ze kämpfen. Hie war bei der Schluecht vu Quatre-Bras a bei där vu Waterloo op der Säit vun de Coalliéierten dobäi.

Hie koum am Oktober 1840, nodeem säi Papp de Wëllem I. ofgedankt hat, op den Troun. Hie war e moderéierten Herrscher an huet, fir enger Revolution am Land aus de Féiss ze goen, 1848 Holland eng nei liberal Constitutioun ginn déi haut nach mat klengen Ännerungen a Kraaft ass.

## Éierung
Fir un de Wëllem II. vun Holland z'erënneren, goufen eng Partie Strukturen opgeriicht oder no him genannt (Auswiel):

### Zu Lëtzebuerg
* d'Place Guillaume II (Knuedler) an der Stad Lëtzebuerg an
* d'Monument dat do steet.

### Soss doruechter
* d'Monument am Buitenhof zu Den Haag.

## Literatur
* Haag, Emil, 2011. *Guillaume II <sup>*</sup>1792 <sup>†</sup>1849, souverain populaire entre tous*, In: *Une réussite originale - Le Luxembourg au fil des siècles*; Lëtzebuerg (Éditions Guy Binsfeld), 2011; 576 Säiten (ill.); ISBN 978-2-87954-235-5, Ss 242-249.

## Quellen
* Jean-Charles Volkmann: *Généalogie des rois et des princes*. Edit. Jean-Paul Gisserot (1998).

## Kuckt och
* Wëllem I. vun Holland
* Wilhelmina vu Preisen
* Anna Pavlovna vu Russland

## Biller

Fichier:King Willem II.jpg|Kinnek vun Holland
Fichier:Wellem-II-Embleme----w.jpg|Dem Wëllem II. säin Emblème op dem Monument um Knuedler
Fichier:Jan Baptist van der Hulst - Koning Willem II en familie.jpg|Mat senger Famill, lénks den zukënftege Wëllem III.
Fichier:Jan Adam Kruseman William II King of the Netherlands 1840.jpg|Mat engem Greyhound
Fichier:Begrafenis van Willem II op 4 april 1849.jpg|Säi Begriefnes zu Delft


## Um Spaweck
Southport FC

**Southport FC** (Spëtznumm *The Sandgrounders*) ass en englesche Foussballveräin an der Stad Southport am Merseyside. An der Saison 2007/08 spillt déi 1. Härenekipp an der Football Conference North, der sechsthéchster Spillklass am englesche Liga System, dest nodeem si aus der Football Conference ofgestige sinn. De Veräi spillt seng Heemspiller am Haig Avenue Stadion.

De Veräin ass 1881 gegrënnt ginn. Säi bescht Klassement war eng 8. Plaz an der *Third Division* (deemools der drëtthéchster Spillklass) am Joer 1969. 1931 stoung de Veräin an der Véierelsfinall vum FA Cup, wat bis ewell déi bescht Performance ass.

## Um Spaweck
 Offiziell Websäit vu Southport FC
Woking FC

**Woking FC** (Spëtznimm *The Cardinals* an *The Cards*) ass en englesche Foussballveräin an der Stad Woking am Surrey. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am Kingfield Stadium.

De Veräin ass 1889 gegrënnt ginn, a spillt zanter 1992 an der fënnefthéchster Spillklass vum Englesche Foussball. 1991 stoung de Veräin an der 4. Ronn vum FA Cup, wat bis ewell déi bescht Performance ass.

## Um Spaweck
 Offiziell Websäit vu Woking FC
Dagenham & Redbridge FC

**Dagenham & Redbridge FC** (Spëtznumm *The Daggers*) ass en englesche Foussballveräi vun Dagenham, engem Staddeel vu London. An der Saison 2008/09 spillt déi 1. Härenekipp an der Football League Two, der véierthéchster Spillklass am englesche Liga System, dëst nodeem si aus der Football Conference opgestige sinn. De Veräi spillt seng Heemspiller am Victoria Road Stadion.

De Veräin ass 1992 aus enger Rei vu Veräinsfusiounen ervirgaangen, a spillt zanter 2000 an der fënnefthéchster Spillklass vum Englesche Foussball. 2003 stoung de Veräin an der 4. Ronn vum FA Cup, wat bis ewell déi bescht Performance ass.

## Um Spaweck

 Offiziell Websäit vun Dagenham & Redbridge FC
NGC 891

Den **NGC 891** ass eng Spiralgalaxie am Stärebild Andromeda. Den NGC 891 huet eng Wénkelausdeenung vun 13,5'&nbsp;&times;&nbsp;2,8' an eng visuell Magnitude vu +10,1&nbsp;mag.
## Entdeckung
Wéinst enger Verwiesselung gouf d'Entdeckung vum NGC&nbsp;891 laang Zäit der Caroline Lucretia Herschel zougeschriwwen, tatsächlech gouf d'Galaxie awer de 6. Oktober 1784 vum Friedrich Wilhelm Herschel entdeckt.


 Fichier:NGC 891 Hubble north part.jpg|Nërdlechen Deel
 Fichier:NGC 891 Hubble.jpg|Detail vum Zentrum


## Kuckt och

## Um Spaweck

* NGC 891 bei SEDS
Lucil Film

**Lucil Film** war eng lëtzebuergesch Filmproduktiounsfirma, déi 2006 vum Bernard Michaux gegrënnt gouf. Den 22. Januar 2015 huet se mat Samsa Film fusionéiert.

## (Kuerz)filmer
* *[[Mammejong]]* (2015)
* *[[G-Schlass]]* (2012)
* *[[Schatzritter]]* (2012)
* *[[En Dag am Fräien]]* (2010)
* *[[The Runway]]* (2010)
* *[[X on a Map]]* (2008)
* *[[Lumen (Film)|Lumen]]* (2006)
* *[[Bracia]]* (2004)

## Dokumentarfilmer
* *[[Hugo (Film)|Hugo]]* (2011)
* *[[Strangers in the Night (Film, 2011)|Strangers in the Night]]* (2011)
* *[[Tour of Duty]]* (2009)
## Sitcom
* *[[Comeback (Sitcom)|Comeback]]* (2012)

## Um Spaweck
* Internetsäit vu Lucil Film
Nationalstrooss 26B

D**'Nationalstrooss 26B** oder **N26B**, ass eng Nationalstrooss am Kanton Wolz zu Wolz. 
Dës Strooss mécht d'Verbindung tëscht der N26 an dem CR319 (rue de Winseler) a geet duerch d'Industriezon vu Wolz.

D'N26B ass ronn 1,6&nbsp;km laang.

## Um Spaweck
Nationalstrooss 26A

D**'Nationalstrooss 26A** oder **N 26A**, ass eng Nationalstrooss am Kanton Wolz zu Wolz.

Dës Strooss mécht zu Wolz eng Verbindung tëscht der N26 an der N12 a si heescht do *Rue Michel Thilges*.

Riets lafen dran:

*Rue du Général Patton
*Rue des Remparts

Lénks lafen dran:

*Rue de l'Industrie
*Rue de Winseler CR319
*eng Verbindungsstrooss tëscht deenen zwou

D'N26A ass ronn 1&nbsp;km laang.

## Um Spaweck
Nationalstrooss 26

D**'Nationalstrooss 26** oder d**'N26**, ass eng Nationalstrooss am Kanton Wolz.

Se geet vu Wolz, wou se Uschloss un d'N12 huet, iwwer de Schumannseck an de Barrage vu Béiwen bis op Léifreg, wou se op den CR318 stéisst.

D'N26 ass ronn 10,7&nbsp;km laang.

## Um Spaweck
Morecambe FC

**Morecambe FC** (Spëtznumm *The Shrimps*) ass en englesche Foussballveräin an der Stad Morecambe am Lancashire. An der Saison 2008/09 spillt déi 1. Härenekipp an der Football League Two, der véierthéchster Spillklass am englesche Liga System. De Veräi spillt seng Heemspiller am Christie Park Stadion.

De Veräin ass 1920 gegrënnt ginn, an huet ëmmer an den nidderegen Divisiounevum englesche Foussball gespillt, bis en 1995 an déi fënnefthéchst Spillklass vum englesche Foussball opzesteigen. 2002 an 2006 si se hei zum Schluss vun der Saison op der 2. Plaz gelant, konnte sech awer net fir den Opstig qualifizéieren. 2007 hu si fir d'éischt an hirer Geschicht an der véierthéchster Spillklass gespillt. 1962, 2001 an och 2003 stoung de Veräin an der 3. Ronn vum FA Cup, wat bis ewell déi bescht Performance sinn.

## Um Spaweck
 Offiziell Websäit vu Morecambe FC
York City FC

**York City FC** (Spëtznumm *The Minstermen*) ass en englesche Foussballveräin an der Stad York. An der Saison 2012/13 spillt déi 1. Härenekipp an der Football League Two, der fënnefthéchster Spillklass am englesche Liga System. De Veräi spillt seng Heemspiller am Bootham Crescent Stadion.

De Veräin ass 1922 gegrënnt ginn, an 1994 waren se op der 6. Plaz an der *Division Two*, deemools der drëtthéchster Spillklass am englesche Foussball. 1955 stoung de Veräin an der Halleffinall vum FA Cup, wat bis ewell déi bescht Performance ass.

## Um Spaweck
 Offiziell Websäit vu York City FC
Exeter City FC

**Exeter City FC** (Spëtznumm *The Grecians*) ass en englesche Foussballveräin an der Stad Exeter am Devon. An der Saison 2008/09 spillt déi 1. Härenekipp an der Football League Two, der fënnefthéchster Spillklass am englesche Liga System, dest nodeem si um Enn vun der Saison 2007/08 aus der Football Conference opgestige sinn. De Veräi spillt seng Heemspiller am St James Park Stadion zu Exeter.

De Veräin ass 1904 gegrënnt ginn, an 1980 ware si op der 8. Plaz an der *Division Three*, deemools der drëtthéchster Spillklass am englesche Foussball. 1931 an 1981 stoung de Veräin an der Véierelsfinal vum FA Cup, wat bis ewell déi bescht Performance sinn.

## Um Spaweck
 Offiziell Websäit vun Exeter City FC
Halifax Town AFC

**Halifax Town AFC** (Spëtznumm *The Shaymen*) ass en englesche Foussballveräin an der Stad Halifax am West Yorkshire. An der Saison 2007/08 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am The Shay Stadion.

De Veräin ass 1911 gegrënnt ginn, an 1971 ware s'um Schluss vun der Saison op der 3. Plaz an der *Third Division*, deemools der drëtthéchster Spillklass am Englesch Foussball. 1964 stoung de Veräin an der 4. Ronn vum FA Cup, wat bis ewell déi bescht Performancë sinn.

## Um Spaweck
 Offiziell Websäit vun Halifax Town AFC
Europastrooss E25

D**'Europastrooss E25** ass eng Europastrooss déi queesch duerch Europa vum Hoek van Holland bis op Genua geet. Dono geet se virun, queesch duerch d'Insele Korsika a Sardinien bis op Sizilien.

D'E25 ass 1547 Kilometer laang.

Zu Lëtzebuerg fänkt d'Europastrooss E25 op der belscher Grenz bei Sterpenich un wou se vun der belscher A 4 kënnt, a leeft dann iwwer d'Areler Autobunn bis op de Verdeeler vu Gaasperech. Do wiesselt se op d'Diddelenger Autobunn bis op d'Grenz zu Diddeleng, wou se dann iwwer d'franséisch A&nbsp;31 weider no Süde leeft.

## Um Spaweck
Europastrooss E29

D**'Europastrooss E29** ass eng Europastrooss déi vu Köln iwwer Lëtzebuerg op Sarreguemines geet. Si ass 323 Kilometer laang.

## Trajet zu Lëtzebuerg
D'E29 kënnt zu Iechternach iwwer d'Sauerbréck op Lëtzebuerg eran (wou se vun der B 257 aus Richtung Iechternacher Bréck hierkënnt). Duerno leeft se 28&nbsp;km iwwer d'N 11 bis bei den Uschloss Waldhaff an dann iwwer d'Autobunn A7 bis op de Uschloss Gréngewald. No knapps 2&nbsp;km hält d'A7 op, an d'E29 leeft eng 10&nbsp;km iwwer de Süd-Ost-Contournement vun der Stad Lëtzebuerg op der A1 virun.

Echternach, Lauterbur (104).jpg
Niederanven, Lieu-dit Waldhaff panneau de localisation.jpg
Contern, Éitermillen borne E29.jpg

Um Gaasperecher Kräiz fiert d'E29 dann op d'A3 a Richtung Süden, fir dann, no 9&nbsp;km, um Hellenger Kräiz op d'A13 a Richtung Osten ze goen. No 22&nbsp;km bei Schengen/Perl op der Musel geet d'E29 iwwer de Viaduc vu Schengen iwwer d'Grenz an Däitschland, wou et iwwer d'A8 virugeet.

### Historeschen Trajet
Bis 1996 ass d'E29 nach duerch den Zentrum vun der Stad Lëtzebuerg gaangen (Dummeldeng – Eecher Bierg – Boulevard Royal – Nei Bréck – Metzer Plaz - Boulevard d'Avranches – Polvermillen), an eréischt mat der Ouverture vun der Streck Iergäertchen – Kierchbierg vum Stater Contournement gouf hiren Trajet geännert an ass deemools vum Waldhaff iwwer de Sennengerbierg an de Findel bis an den Iergäertche gaangen. Wéi duerno (2002) den Deel vun der Nordstrooss tëscht der N11 an dem Kierchbierg opgoung, ass den Trajet vun der E29 op déi Achs verluecht ginn.

## Um Spaweck
Grays Athletic FC

**Grays Athletic FC** (Spëtznumm *Grays*) ass en englesche Foussballveräin an der Stad Grays am Essex. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am New Recreation Ground Stadion.

De Veräin ass 1890 gegrënnt ginn, an huet ëmmer an deenen nidderegen engleschen Divisioune gespillt. 2005 si se an déi fënnefthéchst Spillklass opgestigen a sinn do direkt op der 3. Plaz gelant.

## Um Spaweck
 Offiziell Websäit vu Grays Athletic FC
Europastrooss E44

D**'Europastrooss E 44** ass eng Europastrooss a Frankräich, Lëtzebuerg an Däitschland.

Si huet eng Längt vun 807 Kilometer a geet vu Le Havre iwwer Lëtzebuerg op Giessen.

Zu Lëtzebuerg fänkt d'E44 op der franséischer Grenz zu Rodange, wou se Uschloss un déi Franséisch Departementale D 918A huet, un.

Si leeft dann iwwer d'N 5 bis op Rodange vu wou un se op d'N 31 (Contournement vu Péiteng) geet bis op d'Biff (Rond Point André Sibenaler) zu Käerjeng. Vun hei un geet se erëm iwwer d'N 5 iwwer Schuller an Dippech, Richtung Stad.

Op der Helfenter Bréck béit se dann no lénks op N 34 a Richtung Bartreng fir no e puer honnert Meter op d'Areler Autobunn a Richtung Gaasperecher Kräiz ze goen.

Um Gaasperecher Kräiz wiesselt se dann op d'Tréierer Autobunn a bleift op där bis op d'däitsch Grenz hanner Waasserbëlleg wou se Uschloss un déi däitsch A 64 huet.

## Historesches
Ier et den Autobunnsrank südlech laanscht d'Stad Lëtzebuerg gouf, goung d'E 44 vun der haiteger Jonctioun Gréngewald weider bis bei d'Rout Bréck. An den 1980er gouf deen Deel no knapps 10 Joer als Autobunn ewell zeréckgebaut an ass haut d'N51.

## Um Spaweck
Giuseppe Ploner

De **Giuseppe Ploner**, gebuer den 30. Januar 1959 zu Santa Cristina Gherdëina, ass e fréieren italieenesche Schileefer am Nordesch-Schi.

### [[Weltmeeschterschaften am Nordesch Schi|Weltmeeschterschaften]]
*Weltmeeschterschaft am Nordesch Schi 1985 zu Seefeld :
** Sëlwermedail an der Staffel 4 x 10&nbsp;km.

### [[Welt-Coupe am Schilaanglaf]]
* Bescht Endklassement: 29. am Joer 1982.
* Bescht Plaz an enger Kompetitioun vun der Welt-Coupe: 12.
Oxford United FC

**Oxford United FC** (Spëtznumm *The U's*) ass en englesche Foussballveräin an der Stad Oxford am Oxfordshire. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am Kassam Stadium.

De Veräin ass 1893 gegrënnt ginn. Um Schluss vun der Saison 1985/86 ware si op der 18. Plaz an der *First Division*, deemools der héchster Spillklass vum englesche Foussball. An der nächster Saison sinn si allerdéngs erëm erausgefall. 1964 stounge s'an der Véierelsfinall vum FA Cup, an 1986 hu si de *Milk Cup*, déi deemoleg englesch Liga Coupe gewonnen.

## Um Spaweck
 Offiziell Websäit vun Oxford United FC
Schrondweilerbaach

D**'Schrondweilerbaach** ass eng lëtzebuergesch Baach an der Gemeng Noumer, an e rietsen Niewefloss vun der Uelzecht.

D'Baach entsteet aus zwou klenge Baachen déi um Flouer *Alemd*, 1 Kilometer nordwestlech vu Schrondweiler op enger Héicht vun 260 Meter (Héicht ACT) zesummelafen.

D'Baach leeft vun do no Süde bis op Schrondweiler wou se ënner dem CR119 erduercht leeft fir 400 Meter méi wäit den éischten Niewefloss vu lénks ze kréien.

Dëst ass eng Baach déi duerch den Zesummefloss vun der *Deifelbaach* an der *Noumerbaach* 300 Meter méi héich entstanen ass.

Vun hei aus dréint se dann no Westen an no e puer honnert Meter net wäit vun der Schrondweiler Millen leeft dann nach vu lénks d*'Glaberbaach*, déi vum *Glabecherhaff* kënnt, dran.

Si leeft da weider a Richtung Kruuchten, leeft iwwer e Feldwee (Furt), an da lénks laanscht d'Uertschaft.

An der Uertschaft Kruuchten leeft se dann nach ënner dem CR123 erduerch fir 230 Meter weider an Uelzecht ze lafen.
Hereford United FC

**Hereford United FC** (Spëtznimm *The Whites* an *The Bulls*) ass en englesche Foussballveräin an der Stad Hereford am Herefordshire. Déi 1. Härenekipp spillt an der Saison 2008/09 an der Football League One, der drëtthéchster Spillklass am englesche Liga System, dest nodeem si 2007/08 aus der Football League Two opgestige sinn. De Veräi spillt seng Heemspiller am Edgar Street Stadion.

De Veräi gouf 1924 gegrënnt an en huet bis 1972 an den ënneschten englesche Lige gespillt, wéi en an d*Fourth Division* (deemools déi véierthéchst englesch Spillklass) erakoum. Nodeem en nach zweemol opgestige war hat en um Enn vun der Saison 1976/77 mat der leschter Plaz an der *Second Division*, deemools der zweethéchster Spillklass am Englesche Liga System, säin Héichpunkt erreecht, wou en nees an d*'Third Division* ofgestigen ass. Nodeem en 1997 an d'Football Conference, déi fënnefthéchste Spillklass, ofgestigen ass, konnt en 2006 endlech erëm an der League Two an 2008 an der League One matspillen. De Veräi stoung am Ganze sechsmol an der 4. Ronn vum FA Cup.

## Um Spaweck
 Offiziell Websäit vun Hereford United FC
Mare Insularum

D**'Mare Insularum** – laténgesch fir Inselmier – ass e Randmier vum Oceanus Procellarum um Äerdmound. Den Numm gëtt nach wéineg gebraucht, well d'Benennung eréischt 1976 duerch d'International Astronomesch Unioun erfollegt ass.

D'Mare huet e mëttleren Duerchmiesser vu 513&nbsp;km a läit op der Westhalschent vun der viischter Moundsäit bei de selenographesche Koordinaten 7,5° Nord an 30,5° West. Et läit südlech vum Mare Imbrium am Beräich vun den opfällege Stralekrater Copernicus a Kepler. Am Weste geet et an den ausgedeenten Oceanus Procellarum iwwer, d'Nordgrenz maachen d'Montes Carpatus. Am Oste läit de Sinus Aestuum, am Süden d'Mare Cognitum

## Um Spaweck
*  Lunar.arc.nasa.gov: Mare Insularum
*  The-moon.wikispaces.com: Mare Insularum
* Interaktiver Mondatlas/D2, Kopernikus-Kepler
* Planetenkunde.de: Mare Insularum
Ron Hagerthy

De **Ron Hagerthy**, gebuer den 9. Mäerz 1932, ass en US-amerikanesche Schauspiller.

## Filmographie
* 1951: *[[I Was a Communist for the FBI]]*: *Dick Cvetic*
* 1951: *[[Les Amants de l'enfer]]* (*Force of Arms*): *Minto*
* 1951: *[[Starlift]]*: *Cpl. Rick Williams*
* 1953: *[[Titanic]]*: *College boy*
* 1953: *[[The Charge at Feather River]]*: *Johnny McKeever*
* 1953: *[[City That Never Sleeps]]*: *Stubby Kelly*
* 1954: *[[Make Haste to Live]]*: *John 'Hack' Hackenthal*
* 1957: *[[Eighteen and Anxious]]*: *Danny Fuller*
* 1958: *[[Destination Nightmare]]* (TV): *Pete Wade, Jr.*
* 1959: *[[Les Cavaliers]]* (*The Horse Soldiers*): *Bugler*
* 1962: *[[Saintly Sinners]]*: *Joseph Braden*
* 1964: *[[Guns of Diablo]]* (TV): *Carey Macklin*
* 1965: *[[Runaway Girl]]*: *Mario Marelli*
* 1967: *[[The Hostage (Film 1967)|The Hostage]]*: *Steve Cleaves*

## Um Spaweck
Europastrooss E421

D**'Europastrooss E421** ass eng Europastrooss an der Belsch an zu Lëtzebuerg.

Se fänkt südlech vun Oochen, op der belsch-däitscher Grenz bei Eynatten op der A3/E40 un. Duerno geet hiren Trajet iwwer d'N68 ë.&nbsp;a. duerch Eupen a Malmedy a féiert iwwer déi zwéin héchst Punkte vun der Belsch, d'Baraque Michel an de Signal de Botrange. Tëscht Malmedy a Sankt Vith leeft se der A27/E42 no, ass awer net markéiert. Südlech vu Sankt-Vith féiert se iwwer d'N62 bis op d'Grenz mat Lëtzebuerg op der Wemperhaart.

Se leeft da vun Norden a Richtung Süden iwwer d'N7 laanscht Dikrech an Ettelbréck, an da weider iwwer d'A7 (*Nordstrooss*) bis op de Verdeeler um Waldhaff, wou se op d'N11 / E29 stéisst.

## Biller

E 421 Viaduc du Recht.jpg|D'E421 um Viaduc du Recht PK 40 vun der A27 an der Belsch
Flebour (Bourscheid) N7-E42.jpg|...an op Héicht vun der Fléiber, a Richtung Norden.


## Um Spaweck
Rushden & Diamonds FC

**Rushden & Diamonds FC** (Spëtznimm *The Diamonds* an *The Russians*) ass en englesche Foussballveräin an der Stad Irthlingborough am Northamptonshire. An der Saison 2008/09 spillt déi 1. Härenekipp an der Football Conference, der fënnefthéchster Spillklass am englesche Liga System. De Veräi spillt seng Heemspiller am Nene Park Stadion.

De Veräin ass 1992 aus der Fusioun vu Rushton Town mat Irthlingborough Diamonds entstanen. Se sinn dunn zweemol opgestigen an 1996 an der Football Conference ukomm, an um Enn vun der Saison 2003/04 waren se op der 22. Plaz an der *Division Two*, wat deemools déi drëtthéchste Spillklass am englesche Foussball war. Domat si se zwar ofgestige mä et war awer hir héchst Positioun am englesche Foussball an hirer Geschicht.

## Um Spaweck
* Offiziell Websäit vu Rushden & Diamonds FC
Tom Gehrels

Den **Tom Gehrels**, gebuer den 21. Februar 1925 zu Haarlem an Holland, a gestuerwen den 11. Juli 2011 zu Tucson, war en hollänneschen Astronom, deen an den USA geschafft huet.

Hie war den Initiateur vum Spacewatch-Programm fir äerdno Asteroiden ze fannen.

De Gehrels huet verschidde Koméiten entdeckt, dorënner de 64P/Swift-Gehrels, den 78P/Gehrels, den 82P/Gehrels, an den 90P/Gehrels.

Hien ass ausserdeem un der Entdeckung vun iwwer 3000 Asteroide bedeelegt, dorënner d'Apolloasteroiden (1864) Daedalus an (5011) Ptah, den Amorasteroid (4587) Rees, souwéi vill Asteroiden aus der Grupp vun den Trojaner.

De gréissten Deel vu senge méi spéiden Entdeckungen huet hien zesumme mat der Astronomekoppel Cornelis Johannes van Houten an Ingrid van Houten-Groeneveld am Kader vum Palomar-Leiden-Survey gemaach. Dobäi huet de Gehrels vill Himmelsfotoe mam 48-Zoll Schmidt-Teleskop vum Palomar-Observatoire opgeholl. Déi fotografesch Placke goufen no Holland verschëfft an an der Universitéit vu Leiden fir d'Bestëmmung vun Asteroiden ausgewäert.

Wärend dem Zweete Weltkrich war de Gehrels Member vun der hollännescher Resistenz. Nom Krich huet hie mat den Iwwerliewenden, déi zur Mataarbecht um Bau vun den däitsche Rakéite V1 a V2 ënner dem Wernher von Braun gezwonge waren, geschwat. De Gehrels ass der Opfaassung, datt dem von Braun méi eng grouss Responsabilitéit zoukënnt (un den onmënschleche Behandlunge vun Zwangsaarbechter), wéi dat aus senger offizieller „gebotzter“ Biographie ervirgeet. https://archive.is/20120527011940/www.time.com/time/columnist/jaroff/article/0,9565,220201,00.html

## Publikatiounen
**Physical Studies of Minor Planets*, edited by Tom Gehrels (1971), NASA SP-267
**Planets Stars and Nebulae Studied With Photopolarimetry*, edited by Tom Gehrels (1974), ISBN 0-81650-428-8
**Jupiter: Studies of the Interior, Atmosphere, Magnetosphere, and Satellites*, edited by Tom Gehrels and Mildred Shapley Matthews (1976), ISBN 0-81650-530-6
**Protostars & Planets: Studies of Star Formation and of the Origin of the Solar System*, edited by Tom Gehrels and Mildred Shapley Matthews (1978), ISBN 0-81650-674-4
**Asteroids*, edited by Tom Gehrels and Mildred Shapley Matthews (1979), ISBN 0-81650-695-7
**Saturn*, edited by Tom Gehrels and Mildred Shapley Matthews (1984), ISBN 0-81650-829-1
**Asteroids II*, edited by Richard P. Binzel, Tom Gehrels, and Mildred Shapely Matthews (1989), ISBN 0-81651-123-3
**Hazards Due to Comets and Asteroids*, edited by Tom Gehrels, Mildred Shapley Matthews, and A. M. Schumann (1994), ISBN 0-81651-505-0
**On the Glassy Sea, in Search of a Worldview*, Tom Gehrels (2007, originally published in 1988), ISBN 1-4196-8247-4
**Survival Through Evolution: From Multiverse to Modern Society*, Tom Gehrels (2007), ISBN 1-41967-055-7

## Kuckt och
Donald Edward Osterbrock

Den **Donald Edward Osterbrock**, gebuer den 13. Juli 1924, a gestuerwen den 11. Januar 2007, war en US-amerikaneschen Astronom.

Den Osterbrock ass am Cincinnati grouss ginn. Hie war Student op der University of Chicago. Duerno huet hien op der Princeton Universitéit geschafft, an och op der University of Wisconsin an am California Institute of Technology. Zanter 1973 war hien op der University of California, Santa Cruz, wou e vun 1973 bis 1981 de Lick-Observatoire geleet huet.

Den Osterbrock huet sech besonnesch mat spektroskopeschen Observatioune vun aktive galaktesche Kären ofginn, an och mat der Physik vum ionisierte Gas an dësen Objeten an a Gasniwwele vun onser Mëllechstrooss. Hien huet och e Léierbuch zu dësem Theema geschriwwen.

Hie gouf 1991 mat der Bruce Medal an 1997 mat der *Gold Medal* vun der Royal Astronomical Society ausgezeechent.

## Wierker
* *Astrophysics of gaseous nebulae*, 1974, ISBN 0716703483
* *Astrophysics of gaseous nebulae and active galactic nuclei*, 1989, ISBN 0935702229
Kéba Mbaye

De **Kéba Mbaye**, gebuer de 5. August 1924 zu Kaolack am Senegal, a gestuerwen den 11. Januar 2007, war e senegaleesesche Riichter a Sportsfonctionnaire.

Den Mbaye huet zu Dakar Recht studéiert a gouf Riichter a President um Ieweschte Geriichtshaff vum Senegal. Spéider gouf hie Vizepresident vum Internationale Geriichtshaff zu Den Haag.

Zanter 1973 war hie Member vum Internationalen Olympesche Comité a vun 1988 bis 1992, a vun 1998 bis 2002 war e Vizepresident.

Hie war och zanter 1983 President vum CAS a vun 1999 un, President vun der Ethikkommissioun vum IOC.

Den Mbaye huet e puer rechtswëssenschaftlech Bicher geschriwwen.

## Wierker

* *Black Africa (Law)*
* *Family Law in Black Africa and Madagascar*
* *The Realities of the Black World and Human Rights*

## Um Spaweck

* Portrait bei ''Africa Database''
* Portrait beim ''World Political Forum''
Iwao Takamoto

De **Iwao Takamoto**, gebuer den 19. Abrëll 1925 zu Los Angeles, a gestuerwen den 8. Januar 2007 och do, war en US-amerikaneschen Zeechner, an de Papp vun der populärer Trickfilmfigur der Dogg Scooby-Doo. Hien ass am Alter vun 81 Joer an engem Spidol zu Los Angeles gestuerwen.

Den Takamoto huet iwwer 60 Joer bei Zeechentrickfilmer matgeschafft. Déi bekanntst dovu si *Peter Pan* an d*'Flintstones*.
Samsa Film

**Samsa Film** sàrl ass eng vun de gréisste Filmproduktiounsfirmen zu Lëtzebuerg.

Samsa Film gouf 1986 vum Jani Thiltges a Claude Waringo (ë.&nbsp;a.) gegrënnt an huet hautdesdaags dräi Associéen: de Jani Thiltges, de Claude Waringo an de Bernard Michaux

Den 22. Januar 2015 huet Samsa mat dem Bernard Michaux senger Firma Lucil Film fusionéiert. Et war déi éischt esou Fusioun an der Lëtzebuerger Filmindustrie.

Samsa Film ass och u Filmproduktiounfirmen am europäeschen Ausland bedeelegt, iwwer der Samsa hir Holding *Codeca*, an *In Good Company* (Berlin), *Bac Film* (Paräis), *Liaison cinématographique* (Paräis), *Artemis Productions* (Bréissel) a *Fado Filmes* (Lissabon).

Samsa Film huet zesumme mat der *Association professionnelle des galeries d'art du grand-duché de Luxembourg* eng Serie vun 30 Filmer iwwer Konschtschafender, déi mat Lëtzebuerg verbonne sinn, produzéiert, ënner dem Titel *[[Portraits d'artistes]]*.

Zu de bekannte Produktioune vu Samsa Film gehéieren d'Spillfilmer *[[Doudege Wénkel (Film)|Doudege Wénkel]]* (2012), *[[Eng nei Zäit]]* (2015) a *[[De Superjhemp retörns]]* (2018), an d'Fernseeserie *[[Capitani]]* (2019-2020). Donieft produzéiert Samsa Film och vill lëtzebuergesch Documentairen an international Koproduktioun.

## Kuckt och
* Lëtzebuergesche Film
Nationalstrooss 25

D**'Nationalstrooss N25** oder **N25** ass eng lëtzebuergesch Nationalstrooss am Kanton Wolz.

Se geet fort op der Kräizung mat der N12 zu Wolz an heescht do *Route de Kautenbach*. Vun do aus leeft se déi ganzen Zäit am Dall vun der Wolz a laanscht d'Eisebunn bis op Kautebaach. Si passéiert dobäi d'Tutschemillen a Mäerkels. Fir op Mäerkels huet se Uschloss mat dem CR331A.

D'N25 ass ronn 9,6&nbsp;km laang.

## Um Spaweck
Helpermaart

Den **Helpermaart** ass e Maart zu Bëschdref, mat bis zu honnert Stänn, deen op Päischtsonndeg organiséiert gëtt.

## D'Geschicht vum Helpermaart
Den Helpermaart war vum 13. bis an d'19. Joerhonnert e grousse Maart deen all Joer um éischte Méindeg am Mee um Helperknapp organiséiert gouf an op deem Händler aus dem Rhäinland, Loutrengen a Flandern hir Wueren ugebueden hunn. Et war haaptsächlech e Véimaart, mä et waren och Schéiereschlëffer do. Si koumen aus der Géigend, awer och vu méi wäit fir hir Wueren ze verkafen.

D'Häre vun Huelmes an déi vun Esch-Sauer haten d'Opsiicht iwwer de Maart an hunn dofir e gewëssen Zëns op den Transaktiounen opgehuewen. Et huet och missen eng Tax op de Wueren déi geliwwert goufen, bezuelt ginn. Den éischten Dag hunn d'Häre vun Huelmes sech bis Mëtteg ëm d'Iwwerwaachung gekëmmert an duerno hunn déi vun Esch d'Relève geholl.

Nodeems d'Kapell schonn 1804 zerfall war a well et beschwéierlech war, fir dee géien Hiwwel erop op den Helperknapp ze kommen, ass de Maart 1832 an de Fënsterdall verluecht ginn. D'Iddi war u sech gutt, awer et sinn ëmmer manner Leit op de Maart komm. Nodeem d'Gemeng Miersch d'Maartrecht fir den Helpermaart fir 500 Frang kaaft hat, ass dësen an der Mëtt vun den 1920er Joren 1923 op Miersch komm.

Am Joer 1988 huet den deemolege *Syndicat d'initiative Béiwen-Atert* ënner hirem President Jos Lux beschloss, den Helpermaart erëm opliewen ze loossen. D'Gemeng Miersch war averstanen, den Helpermaart fir de symbolesche Frang zeréckzeginn.

Den Helpermaart huet sech mëttlerweil zu engem Kontscht- an Handwierkermaart mat regionale Produkter entwéckelt a gëtt als Helperma*Art* „vermaart“. E gëtt vun der *Entente Helpermaart - Gemeng Helperknapp*, déi sech aus de Veräiner aus der Gemeng zesummesetzt, organiséiert.

## Um Spaweck

* Internetsäit vun der Entente
Sint Servaasbrug zu Maastricht

D**'Sint Servaasbrug zu Maastricht** ass eng Bréck iwwer d'Meuse zu Maastricht an der hollännescher Provënz Limburg.

Si besteet aus zwéin Deeler. Den Deel deen un de lénksen Uwänner uschléisst ass am bloe Stee gebaut, an op der rietser Säit wou och d'Faart fir d'Schëffer ass, steet eng stolen Hiefbréck mat enger Längt vu 50 Meter.

De stengen Deel ass eng Boubréck déi 1280 gebaut gouf. Et ass déi eelst Bréck aus Steng an Holland. Si besteet aus 7 Béi déi hallefkreesfërmeg gebaut sinn, an all Bou huet eng Spanwäit vun 13,5 Meter.

D'Bréck ass 9 Meter breet an huet eng Totallängt vun 160 Meter (ouni de beweeglechen Deel).

Den Deel den haut eng stolen Hiefbréck ass, war fréier net sou breet. E war nëmmen 20 Meter breet an en huet aus enger hëlze Bréck bestanen, déi am Krichsfall séier konnt afgerappt oder a Brand gestach ginn. Géint 1680 gouf déi ganz Bréck renovéiert. Bis 1825 war den hëlzen Deel sou baufälleg ginn datt en huet missen ersat ginn, an et gouf eng stenge Bréck mat engem Kuerfbou gebaut.

Nodeem 1932 nërdlech dovun d'Wilhelminabrug gebaut war, gouf d'Sint Servaasbrug komplett restauréiert, an d'Schëffsfaart gouf 50 Meter breet gemaach. Op dësen Deel koum dunn eng stolen Dunnebréck leien, déi 1962 an eng Hiefbréck ëmgebaut gouf, d'Sint Servaas Hiefbréck.

D'Bréck ass als *Rijksmonument* klasséiert an huet d'Monumentenummer 028026. 
 
1999 gouf eng nei Beliichtung fir d'Bréck installéiert déi vum belschen Architekt Charles Vandenhove ausgeschafft gouf.

## Kuckt och
* Wilhelminabrug
* De Hoge Brug och nach vun de belschen Noperen *Pont Céramique* genannt.
* Kennedybrug
## Um Spaweck
 
* Säit vu Bruggenstichting
Orthographie Welter-Engelmann

D**'Welter-Engelmann-Schreifweis** ass eng vun de ville Schreifweisen, déi d'Liicht vun der Lëtzebuerger Welt gesinn hunn.

Si ass genannt nom Nik Welter an dem René Engelmann, déi se 1910 zesummen entwéckelt hunn. Bekannt gouf si, well si am Nikolaus Welter sengem Buch *Das Luxemburgische und sein Schrifttum* verbreet gouf, dat bis an d'1950er Joren als Schoulbuch an de Primaireschoule gebraucht gouf. Se ass awer ni als "offiziell" erkläert ginn. Nom Krich gouf se vun der OLO ofgeléist, déi kee Succès hat, an duerno vun där vum Robert Bruch.

## Schreifweis

Si ass charakteriséiert duerch eng Rëtsch diakritesch Zeechen, wéi den Accent circonflexe (*Lîcht* - Liicht; *mâchen* - maachen) an den Apostroph (*Ko' * - Kou;, *me' - *méi).

### Vokaler an Duebeltéin

Well et méi einfach ass, gëtt et zwou Zorte vu Vokaler, déi laang an déi kuerz, an eng eenzeg Zort Duebeltéin.

* De laange Vokal gëtt einfach sou geschriwwen: eng Kaz, den Emer, falen.
* De kuerze Vokal gëtt bezeechent, andeems de Konsonant, deen hannendru kënnt, verduebelt gëtt. Am Fall vun *zz* steet *tz*, an amplaz vum *kk* steet *ck*: lecken, zidderen, en Teller Zopp.
* Bei Pronomen an Hëllefsverbe mat enger Silb steet no engem kuerze Vokal en einfache Konsonant: en, et, hat, him, um, am, an, op, mat.
* Virun de Konsonanteverbindungen *ng*, *ch*, *sch*, *ld*, *st*, *sp* asw. kritt de Vokal, wann e laang ausgeschwat gëtt, en Hittchen: eng Zâng, mâchen, den Dûscht; de kuerzen net: de Fanger, de Mond.
* Den *a*, *e*, *u* an den *i*, déi virun engem oder méi Konsonante stinn, gi souwisou laang ausgeschwat, kréien also keen Hittchen: e Birg, e Perd, en Arm, Letzeburg.

## Literatur
* Welter, Nikolaus, 1914. Das Luxemburgische und sein Schrifttum. 139 S. G. Soupert, Luxemburg. [13 weider Oploe bis 1949]

## Kuckt och
* Geschicht vun der Lëtzebuerger Schreifweis
* Geschicht vun der Lëtzebuerger Sprooch
NGC 3603

Den **NGC 3603** ass een Emissiounsniwwel am Stärebild Puppis, deen op enger Distanz vun 20.000 Liichtjoer vun eiser Äerd ewech läit. Den NGC&nbsp;3603 ass am Carina-Aarm vun eiser Mëllechstrooss an ass ronn 26.000 Liichtjoer vum Zentrum vun eiser Galaxis ewech, ongeféier grad sou wäit ewech wéi eis Sonn.

Den NGC 3603 ass awer och en oppene Stärekoup, an deen de gréisste Koup vu Risestären, déi sougenannt Wolf-Rayet-Stären, an eiser Mëllechstrooss ass. Dee Stärekoup ass e ganz aktiivt H-II-Gebitt mat vill jonke Stären, déi ronn 2 Millioune Joer al sinn.

Lénks vum oppene Stärekoup steet de massive Stär Sher 25, um Hubble-Bild, lénks iwwer dem Stärekoup mat engem siichtbare Rank. De Sher 25 ass am Endstadium vu sengem Stäreliewen a wäert an noer Zukunft als Supernova explodéieren, d.&nbsp;h. an e puer 1.000 Joer. De siichtbare Rank ëm de Sher 25 sinn d'Reschter vun der Supernova 1987A.

## Entdeckung
Den Emissiounsniwwel NGC 3603 gouf de 14. Mäerz 1834 vum britteschen Astronom John Herschel entdeckt. 2007 gouf am Emissiounsniwwel NGC 3603 dee bis elo eenzege Stär entdeckt, deem seng Mass iwwer 100 Sonnemasse läit. Hie gouf vu kanadeschen Astronome mat Hëllef vum Hubble-Weltraumteleskop an um Europäesche Südobservatoire fonnt a kënnt op e Gewiicht vun 114 Sonnemassen. Hie bilt mat engem 84 Sonnemasse schwéiere Stär en Duebelstäresystem (NGC 3603 A1). Fir eng weider Koppel vu Stären (WR 20a) goufe jee ronn 80 Sonnemasse berechent.

## Kuckt och

## Um Spaweck

* Hubble Space Telescope
* Astronomie.de Chandra
* GoBlack
* Max-Plank-Gesellschaft
* University of Washington - Single Hubble picture captures key phases in the stellar life cycle
* Antilhue - Chile 
* Capella Observatory
* Astronomy Picture of the Day – NGC 3603
* Astronomy Picture of the Day – Sher 25
* Astronomy Picture of the Day – SN 1987a
* SEDS
* NASA/IPAC EXTRAGALACTIC DATABASE
Messier 64

De **Messier 64** (och NGC 4826 oder **Blackeye-Galaxie** genannt) ass eng Spiralgalaxie mat de Moossen 10,0'&nbsp;×&nbsp;5,4' an der visueller Hellegkeet vun 8,5&nbsp;mag am Stärebild Coma Berenices. Si huet eng grouss oval Donkelwollek nërdlech vum Kär mat enger Ausdeenung vu ronn 8000 Liichtjoer an eng Gréisst vun 9,2&nbsp;×&nbsp;4,6 Bouminutten, déi warscheinlech duerch Verschmëlzung mat enger klenger, stëbsräicher Galaxie entstanen ass. Si läit op enger Distanz vu 24 Mio. Liichtjoer vun eis ewech a gouf fréier als Member vun der Canes-Venatici-I-Grupp gefouert. An neie Quelle gëtt si awer enger eegener klenger Grupp zougerechent. Se gouf vum britteschen Astronom Edward Pigott den 23. Mäerz 1779 entdeckt an onofhängeg dovu vum Johann Elert Bode am Abrëll vum selwechte Joer, a vum Charles Messier am Joer 1780.

De Wilhelm Herschel hat als éischte gemierkt, datt d'Galaxie en donkele Fleck nërdlech vum Kär huet, deen der Galaxie spéider den Numm "Black Eye" abruecht hat.

## Kuckt och

## Um Spaweck

* Hubble-Weltraumteleskop
* DSS Images for NGC 4800 through NGC 4899
* M64 bei SEDS
* SEDS
Sint Servaas Hiefbréck

D**'Sint Servaas Hiefbréck** ass en Deel vun enger Foussgängerbréck zu Maastricht an der hollännescher Provënz Limburg iwwer d'Meuse.

D'Bréck gouf 1962 gebaut, als Ersatz fir eng stolen Dunnebréck déi 1932 opgeriicht gouf. Den Ëmbau war neideg ginn, well op der Meuse méi eng héich Schëffsklass sollt zougelooss ginn an dofir déi al Bréck ze niddreg war.

D'Bréck ass eng Tafelbréck, si ass 57 Meter laang a si schléisst um rietsen Uwänner un de Staddeel Wyck un, a lénks un d'Sint Servaasbréck.

Si ass an deem Sënn ganz wichteg well se fir Foussgänger a Vëlosfuerer déi kierzt Verbindung tëscht der Alstad an Zentrum vu Maastricht, an dem Quartier Wyck ass, an deem d'Gare vu Maastricht läit.

### Technesch Daten

* Totallängt: 57 m. 
* Spanwäit: 54,5 m.
* Breet vun der Duerchfaart fir d'Schëffer: 50 m.
* Breet vun der Bréck: 12.8 m
* Hiefhéicht: 2.05 m.
* Kontergewiichter: 4 Bëtongsbléck

## Kuckt och

*Wilhelminabrug
*De Hoge Brug
Lëscht vun Trojaner-Asteroiden

Déi nofollgend Tabell enthält eng Auswiel vun Trojaner-Asteroiden. D'Zifferen an der éischter Kolonn ginn d'Reiefolleg vun hirer Entdeckung un, an déngen als Identifikatiounsnummer an och als Bestanddeel vum Numm.
Accrington Stanley FC

**Accrington Stanley FC** (Spëtznumm *Stanley*) ass en englesche Foussballveräin an der Stad Accrington am Lancashire.

Déi 1. Härenekipp spillt an der Saison 2008/09 an der Football League Two, der véierthéchster Spillklass am englesche Liga System. De Veräi spillt seng Heemspiller am Fraser Eagle Stadium.

De Veräi gouf 1891 gegrënnt an 1968, nodeem en huet missen 1966 wéinst finanzielle Problemer opgeléist ginn, erëm gegrënnt. Si hunn zanterhier an den niddrege Ligae gespillt a sinn am Summer 2006 endlech erëm an d'League Two, déi véierthéchste Spillklass an déi éischt, déi professionell funktionéiert, opgestigen. Domat si si elo erëm op den Niveau, op deem si 1962 hu missen ophalen. Déi héchst Plaz am englesche Foussball huet de Veräin 1955 erreecht, wéi se 2. an der *Third Division*, deemools déi drëtthéchste Spillklass am englesche Foussball, gi sinn. 2003 stoung de Veräin an der 3. Ronn vum FA Cup, wat bis haut hir bescht Performance do ass.

## Um Spaweck

* Offiziell Websäit vun Accrington Stanley FC
Stockport County FC

**Stockport County FC** (Spëtznumm *The Hatters*) ass en englesche Foussballveräin an der Stad Stockport am Cheshire. E spillt seng Heemspiller am Edgeley Park Stadion.

De Veräi gouf 1883 gegrënnt an huet mat Ausnam vun der Saison 1904/05 ëmmer an de professionellen englesche Lige gespillt. 1998 ware s'op der 8. Plaz an der *First Division*, deemools déi zweethéchst Spillklass am englesche Foussball, wat déi bescht Plaz an hirer Geschicht bedeit.

## Um Spaweck
 Offiziell Websäit vu Stockport County FC
Peter Gilles

De **Peter Gilles**, gebuer de 7. August 1966 zu Wittlech am Bundesland Rheinland-Pfalz, ass en däitsche Linguist.

Hien huet zu Tréier an zu Heidelberg Sproochwëssenschaft studéiert. Seng Fuerschungsschwéierpunkte leie virun allem bei der Prosodie an der Evolutioun vun de Lokaldialekter am Lëtzebuergeschen.

Am September 2006 krut hien eng Nominatioun als Linguistikprofesser op der *[[Université du Luxembourg]]*. Hien ass do Chef vum *[[Institut de linguistique et de littératures luxembourgeoises]]*.

Tëscht 2009 an 2012 huet hien zesumme mat anere Fuerscher um Projet "Luxemburgischer Familiennamenatlas (LFA)" matgemaach.

## Monographien
**Dialektausgleich im Letzebuergeschen. Zur phonetisch-phonologischen Fokussierung einer Nationalsprache*. Tübingen: Niemeyer (Phonai 44), 1999.
* *Regionale Prosodie im Deutschen. Variabilität in der Intonation von Abschluss und Weiterweisung*. de Gruyter: Berlin/New York, 2005 (Linguistik - Impulse & Tendenzen 6).

## Um Spaweck
* De Peter Gilles op der Websäit vun der ''Université du Luxembourg''
* De Peter Gilles ass Freides-Invité bei RTL Radio Lëtzebuerg
Joseph Reisdoerfer

De **Joseph Reisdoerfer**, gebuer den 28. Juni 1955 an der Stad Lëtzebuerg, ass e lëtzebuergesche Linguist a Literaturspezialist, Titulaire vun dräi Doktertitelen (Franséisch Literatur, 1984; franséisch Linguistik, 1991; laténgesch Sprooch & Literatur, 2006) a vun enger Habilitatioun, a Sproocheprofesser (Latäin a Franséisch) am Secondaire an am Supérieur.

Vun 1985 bis 1998 war hie Professer am Lycée classique de Diekirch, an zanter 1998 ass en am Stater Kolléisch.

Vun 1998 bis 2002 war hie Chargé de cours an der Lëtzebuerger Sprooch op der Universitéit zu Tréier. Hie gëtt och Coursen op der Uni Saarbrécken an op der europäescher Antenn vun der Miami University zu Déifferdeng. 

Hien ass *Professeur associé* op der Uni Lëtzebuerg.

## Publikatiounen
* Bender-Berland, Geneviève / Kramer, Johannes / Reisdoerfer, Joseph: *Dictionnaire Étymologique des Éléments Français du Luxembourgeois*, Gunter Narr Verlag, Tübingen
** Fascicule 1: *Abat-jour - Assürance*, 2003
** Fascicule 2: *Attaché - brav*, 2005
** Fascicule 3: *Bréck - Cavalier*, 2005
* *Qui a tué Virgile? Prolégomènes à une histoire de l'enseignement des langues classiques au Luxembourg*; in: *d'Buch - La communauté scolaire et les savoirs à l'Athénée de Luxembourg*; Band I, Schouljoer 2020-21; Ss. 141-149 (Illustratiounen + Bibliographie). - ISBN 978-2-9199540-4-9
* , Linx - Revue des linguistes de l’université Paris X Nanterre, 89, 2025

## Um Spaweck
* Joseph Reisdoerfer: pagina domestica.
* Websäit ''Linguistica Luxemburgensia'' vum Joseph Reisdoerfer
Lëscht vun den Asteroiden – Haaptceinture 7501 - 8000

Déi nofollgend Tabell enthält eng Deellëscht vun enger Asteroideniwwersiicht. D'Zifferen an der éischter Kolonn ginn déi definitiv Katalogiséierung un, an déngen als Identifikatiounsnumero (Bestanddeel vum Numm).

## Haaptceinture vun Nr. 7501 bis 8000

**[[#001|7501-7600]] &nbsp; [[#002|7601-7700]] &nbsp; [[#003|7701-7800]] &nbsp; [[#004|7801-7900]] &nbsp; [[#005|7901-8000]]**
De Hoge Brug

**De Hoge Brug** oder och nach *Pont Céramique* ass eng Foussgängerbréck iwwer d'Meuse zu Maastricht an der hollännescher Provënz Limburg,.

D'Bréck déi am Joer 2003 gebaut gouf verbënnt den Zentrum vu Maastrich mat dem Quartier Céramique um rietsen Uwänner vun der Meuse.

Si hänkt un diagonale gespaante Seeler, déi un engem eenzege Bou, deen an der Mëtt iwwer der Bréck steet, festgemaach sinn. Op all Kapp vun der Bréck ass e Lift, datt Leit mat reduzéierter Mobilitéit et méi einfach sollen hunn an net de laange Wee iwwer d'Rampe musse maachen, fir op d'Bréck ze kommen.

Am Staddeel Céramique huet se Uschloss un d*'Plein 1992* an op der Säit vum Zentrum steet de Lift um *Maasboulevard* an d'Rampe gi bis op *Onse Liewe Vrouwewal*.

D'Bréck läit tëscht der Kennedybréck an der Sint Servaasbréck.